Document ID: 32002D0745

32002D0745
L 240/65
JURNALUL OFÍCIAL AL UNIUNII EUROPENE
DECIZIA COMISIEI
din 5 septembrie 2002
de stabilire a modalităților de efectuare a testelor și a analizelor comparative comunitare privind materialul de înmulțire și răsadurile de plante fructifere menționate de Directiva 92/34/CEE a Consiliului
[notificată cu numărul C(2002) 3302]
(Text cu relevanță pentru SEE)
(2002/745/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/34/CEE a Consiliului din 28 aprilie 1992 privind comercializarea materialului de înmulțire de plante fructifere și a plantelor fructifere destinate producției de fructe (1), astfel cum a fost modificată ultima dată prin Decizia 2002/112/CE a Comisiei (2), în special articolul 20 alineatele (2) și (4),
întrucât:
(1)
Directiva 92/34/CEE prevede dispozițiile pe care Comisia trebuie să le adopte pentru punerea în aplicare a testelor și a analizelor comunitare comparative privind materialul de înmulțire și răsadurile.
(2)
Este necesar să se garanteze o reprezentare corespunzătoare a probelor incluse în teste și analize, cel puțin pentru anumite plante selecționate.
(3)
Statele membre participă la testele și analizele comunitare comparative în măsura în care materialele de înmulțire de Prunus domestica sunt, de obicei, înmulțite sau comercializate pe teritoriul lor, pentru a garanta obținerea unor concluzii corespunzătoare.
(4)
Testele și analizele comunitare comparative din perioada 2003-2007 ar trebui efectuate pe material de înmulțire și răsaduri recoltate în 2002 și ar trebui să se stabilească modalitățile de testare și analiză.
(5)
În ceea ce privește testele și analizele comunitare comparative a căror durată depășește un an, Comisia autorizează punerea în aplicare a unor părți din aceste teste și analize după primul an fără altă consultare a Comitetului permanent pentru material de înmulțire și plante din genuri și specii de fructe, cu condiția să existe fondurile necesare.
(6)
Măsurile prevăzute de prezenta decizie sunt conforme cu avizul Comitetului permanent pentru material de înmulțire și plante din genuri și specii de fructe,
ADOPTĂ PREZENTA DECIZIE:
Articolul 1
În perioada 2003-2007 se efectuează teste și analize comunitare comparative asupra materialului de înmulțire și răsadurilor de Prunus domestica.
Limitele maxime pentru costurile testelor și ale analizelor pentru 2003 sunt stabilite în anexă.
Modalitățile de testare și analiză sunt prezentate în anexă.
Articolul 2
Toate statele membre participă la testele și analizele comunitare comparative, în măsura în care materialul de înmulțire și răsadurile de Prunus domestica sunt, de obicei, înmulțite sau comercializate pe teritoriul lor.
Articolul 3
Sub rezerva disponibilității fondurilor, Comisia poate decide continuarea testelor și a analizelor menționate în anexă în perioada 2004-2007.
Costurile testelor și ale analizelor astfel continuate nu depășesc limitele maxime stabilite în anexă.
Articolul 4
Prezenta decizie se adresează statelor membre.
Adoptată la Bruxelles, 5 septembrie 2002.

Labels: 7
3
6